Document ID: 31981L0715

Komisijas Devītā direktīva
(1981. gada 31. jūlijs),
ar ko nosaka Kopienas analīžu metodes barības oficiālajai kontrolei
(81/715/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1970. gada 20. jūlija Direktīvu 70/373/EEK par paraugu ņemšanas un analīžu Kopienas metožu ieviešanu barības oficiālajai kontrolei [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 2. pantu,
tā kā minētajā direktīvā ir prasīts veikt oficiālu barības kontroli, izmantojot paraugu ņemšanas un analīžu Kopienas metodes, lai pārbaudītu atbilstību prasībām, kas normatīvo un administratīvo aktu noteikumos paredzētas attiecībā uz barības kvalitāti un sastāvu;
tā kā ar Komisijas Direktīvām 71/250/EEK [2], 71/393/EEK [3], 72/199/EEK [4], 73/46/EEK [5], 74/203/EEK [6], 75/84/EEK [7], 76/372/EEK [8] un 78/633/EEK [9], kurās jaunākie grozījumi izdarīti ar 1981. gada 30. jūlija direktīvu, jau ir noteiktas vairākas Kopienas analīžu metodes; tā kā, ņemot vērā sasniegumus kopš tā laika, ir ieteicams pieņemt devīto metožu kopumu;
tā kā šajā direktīvā paredzētie pasākumi ir saskaņā ar Barības pastāvīgās komitejas sniegto atzinumu,
IR PIEŅĒMUSI ŠO DIREKTĪVU.
1. pants
Dalībvalstis prasa, lai analīzes, ar ko barības oficiālās kontroles nolūkā nosaka avoparsīna un monensīnnātrija saturu, izdara saskaņā ar šīs direktīvas pielikumā aprakstītajām metodēm.
2. pants
Dalībvalstīs stājas spēkā normatīvie un administratīvie akti, kas vajadzīgi, lai panāktu atbilstību šai direktīvai līdz 1981. gada 1. decembrim, un dalībvalstis par to tūlīt informē Kopienu.
3. pants
Šī direktīva ir adresēta dalībvalstīm.
Briselē, 1981. gada 31. jūlijā

Labels: 7
0
17
6